**Tomi Wilenius** (s. 15. tammikuuta 1993 Nokia) on suomalainen jääkiekkoilija, joka pelaa Saksan kolmanneksi korkeimmalla sarjatasolla Oberliga-joukkue Herner EV:ssä. Hän on pelipaikaltaan keskushyökkääjä, mutta Wilenius osaa pelata myös laidassa. Hän laukoo oikealta.

Ura
---

### Seuraura

Wilenius on Tampereen Ilveksen kasvatti. Kaudella 2008–2009 hän oli C-nuorten SM-karsinnoissa joukkueensa paras pistemies ja syöttäjä tehoilla 8+14=22. Samalla kaudella Wilenius oli tehoilla 14+9=23 B-nuorten SM-sarjassa Ilveksen paras pistemies ja maalintekijä. Hän voitti joukkueen sisäisen piste-, maali- ja syöttöpörssin myös kaudella 2009–2010 tehoilla 17+25=42, joilla Wilenius sijoittui koko B-nuorten SM-sarjan pistepörssissä toiseksi HPK:n Robert Leinon jälkeen. Hän vahvisti myös Ilveksen A-nuoria keväällä 2010, jolloin Wilenius voitti SM-pronssia, kuten myös keväällä 2011.

Toukokuussa 2011 Wilenius solmi kaksivuotisen SM-liigasopimuksen Ilveksen kanssa. Hän pelasi kauden 2011–2012 kuitenkin suurimmaksi osaksi seuran A-nuorissa, joiden paras maalintekijä ja toiseksi paras pistemies Wilenius oli tehoilla 18+17=35. Hän teki liigadebyyttinsä 5. tammikuuta 2012 vieraissa Hämeenlinnan Pallokerhoa vastaan. Wilenius merkittiin heti Ilveksen ykkösketjuun Masi Marjamäen ja Michael Keräsen viereen. Hän sai ottelussa jääaikaa 16.21 minuuttia. Wileniuksen liigauran avausmaali syntyi hänen kuudennessa ottelussaan 19. tammikuuta 2012 paikallisvastustaja Tapparaa vastaan.

Kauden 2012–2013 Wilenius aloitti lainalla Mestis-joukkue Lempäälän Kisassa. Hän jäi joukkueessa kuitenkin vähälle peliajalle. Syyskuussa 2012 Ilves purki yhteistyösopimuksensa LeKin kanssa ja ilmoitti virallisesti syyksi omien pelaajiensa peluuttamisen vähyyden. Wilenius pelasi loppukautensa suurimmaksi osaksi Ilveksen A-nuorissa, joiden toiseksi paras maalintekijä hän oli 16 osumallaan Eero Savilahden kanssa. SM-liigassa Wilenius pelasi kauden aikana seitsemän runkosarjaottelua. Kesäkuussa 2013 hän teki vuoden mittaisen jatkosopimuksen Ilveksen kanssa.

Wilenius ehti pelata kaudella 2013–2014 vain yhden ottelun lainalla LeKissä, sillä hän oli siirtymässä jo syyskuussa 2013 Venäjän nuorten sarjassa, MHL:ssä pelanneen itävaltalaisen EC Salzburgin kakkosjoukkueeseen. Wileniuksen siirto ei kuitenkaan toteutunut sopimussotkujen vuoksi ja hän jatkoi Ilveksen sopimuspelaajana. Wilenius pelasi kuusi SM-liigaottelua ja kolme Mestis-ottelua LeKissä, mutta suurin osa hänen kaudestaan eteni kuitenkin Ilveksen A-nuorissa, joiden paras pistemies ja maalintekijä Wilenius oli tehtyään 29 runkosarjaottelussa tehot 22+31=53. Hänen piste per peli -keskiarvonsa (1.83) oli koko A-nuorten SM-liigan paras. Wilenius sijoittui sarjan pistepörssissä kahdeksanneksi. Tammikuun 2014 lopulla hän siirtyi loppukaudeksi Itävallan toiseksi korkeimmalla sarjatasolla Inter-National-Leaguessa pelaavaan italialaisjoukkue HC Neumarkt/Egnaan, jota valmensi suomalainen Teppo Kivelä. Wilenius voitti joukkueessa kauden päätteeksi sarjan mestaruuden.

Heinäkuussa 2014 Wilenius siirtyi try-outille monikansallisen Erste Bank Eishockey Ligan itävaltalaisjoukkue Graz 99ersiin. Hän jäi ennen runkosarjan alkua ilman sopimusta. Wilenius palasi lokakuussa Suomeen ja siirtyi loppukauden 2014–2015 kattaneella sopimuksella Kajaanin Hokkiin. Hän voitti kauden päätteeksi Mestis-pronssia. Kaudeksi 2015–2016 Wilenius siirtyi vuoden mittaisella sopimuksella Savonlinnan Pallokerhoon. Hän oli joukkueen paras maalintekijä ja toiseksi paras pistemies Janne Kumpulaisen jälkeen tehoilla 22+18=40. Wilenius sijoittui Mestiksen maalipörssissä neljänneksi TUTO Hockey Topi Taavitsaisen ja Jukureiden Jaakko Turtiaisen kanssa.

Kaudeksi 2016–2017 Wilenius siirtyi vuoden mittaisella sopimuksella TUTO Hockeyn joukkueeseen. Hän jakoi tehoilla 11+25=36 joukkueen sisäisen pistepörssin kolmannen sijan Tuukka Pulliaisen kanssa. Kaudella 2017–2018 Wilenius pelasi loukkaantumisten vuoksi vain 28 runkosarja- ja kahdeksan playoff-ottelua. Hän voitti kauden päätteeksi Mestis-hopeaa. Wilenius voitti kauden aikana myös Suomen Cupin.

Wilenius siirtyi kaudeksi 2018–2019 vuoden mittaisella sopimuksella Suomi-sarjajoukkue Nokian Pyryyn. Hän oli tehoilla 30+28=58 joukkueen paras maalintekijä ja toiseksi paras pistemies Henri Sandvikin jälkeen. Wilenius jakoi koko sarjan pistepörssin kolmannen sijan Laser HT:n Harri Pälveen kanssa. Hänet valittiin kauden päätteeksi Suomi-sarjan ensimmäiseen tähdistökentälliseen.

Kaudeksi 2019–2020 Wilenius siirtyi vuoden mittaisella sopimuksella monikansallisen Alps Hockey Leaguen itävaltalaisjoukkue EK Zell am Seehen. Hän oli tehoilla 28+38=66 joukkueen paras maalintekijä ja toiseksi paras pistemies Jure Sotlarin jälkeen. Wilenius sijoittui koko liigan pistepörssissä yhdeksänneksi. Hän jakoi myös Zell am Seen sisäisen tehotilaston voiton Sotlarin kanssa lukemalla +35. Kaudeksi 2020–2021 Wilenius siirtyi Saksan kolmanneksi korkeimmalle sarjatasolle Oberliga-joukkue Hannover Scorpionsiin. Hän jakoi tehoilla 36+35=71 koko liigan maalipörssin toisen sijan EG Diez-Limburgin Cheyne Mathesonin kanssa edellään vain Hannover Indiansin Brett Bulmer sekä sijoittui pistepörssissä neljänneksi. Wilenius eteni Scorpionsin kanssa aina Oberligan finaaleihin, mutta mestaruuden vei ja DEL2:een nousi lopulta kuitenkin VER Selb otteluvoitoin 3–2.

Kaudeksi 2021–2022 Wilenius siirtyi vuoden mittaisella sopimuksella toiseen Oberliga-joukkueeseen, Herner EV:hen.

### Maajoukkueura

Wilenius pelasi alle 18-vuotiaiden MM-kilpailuissa vuonna 2011 ja Ivan Hlinkan muistoturnauksessa vuonna 2010. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2009. Yhteensä Wilenius on pelannut kolme nuorten ja 49 poikien maaottelua.

Wilenius valittiin Pohjola-leirin tähdistökentälliseen vuonna 2008.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2009–2010 | Ilves | A-SM | 3 | 0 | 0 | 0 | 0 | 2 | 0 | 1 | 1 | 0 |
| 2010–2011 | Ilves | A-SM | 40 | 8 | 15 | 23 | 6 | 6 | 0 | 1 | 1 | 0 |  |  |  |  |  |  | U18 | 6 | 1 | 0 | 1 | 4 |
| 2011–2012 | Ilves | A-SM | 37 | 18 | 17 | 35 | 24 | – | – | – | – | – |
|  | Ilves | SM-liiga | 6 | 1 | 1 | 2 | 2 | – | – | – | – | – |
| 2012–2013 | Ilves | A-SM | 26 | 16 | 14 | 30 | 18 | – | – | – | – | – |
|  | Ilves | SM-liiga | 7 | 0 | 1 | 1 | 2 | – | – | – | – | – |
|  | LeKi | Mestis | 12 | 2 | 2 | 4 | 4 | – | – | – | – | – |
| 2013–2014 | Ilves | A-SM | 29 | 22 | 31 | 53 | 10 | – | – | – | – | – |
|  | Ilves | SM-liiga | 6 | 0 | 1 | 1 | 2 | – | – | – | – | – |
|  | LeKi | Mestis | 3 | 1 | 0 | 1 | 0 | – | – | – | – | – |
|  | HC Neumarkt/Egna | INL | 5 | 6 | 6 | 12 | 4 | 13 | 4 | 6 | 10 | 4 |
|  | HC Neumarkt/Egna | ITA-2 | – | – | – | – | – | 2 | 2 | 2 | 4 | 0 |
| 2014–2015 | Hokki | Mestis | 46 | 13 | 10 | 23 | 18 | 9 | 0 | 2 | 2 | 0 |
| 2015–2016 | SaPKo | Mestis | 46 | 22 | 18 | 40 | 12 | 5 | 3 | 0 | 3 | 0 |
| 2016–2017 | TUTO Hockey | Mestis | 50 | 11 | 25 | 36 | 43 | 10 | 1 | 1 | 2 | 16 |
| 2017–2018 | TUTO Hockey | Mestis | 28 | 8 | 9 | 17 | 6 | 8 | 0 | 0 | 0 | 6 |
| 2018–2019 | Pyry | Suomi-sarja | 39 | 30 | 28 | 58 | 6 | 5 | 4 | 1 | 5 | 2 | Ykköstähdistö |
| 2019–2020 | EK Zell am See | AlpsHL | 29 | 26 | 20 | 46 | 16 | – | – | – | – | – |
| 2020–2021 | Hannover Scorpions | OL | 42 | 36 | 35 | 71 | 18 | 13 | 5 | 9 | 14 | 4 |
| 3 kautta | yhteensä | SM-liiga | 19 | 1 | 3 | 4 | 6 | – | – | – | – | – |
| 6 kautta | yhteensä | Mestis | 185 | 57 | 64 | 121 | 83 | 32 | 4 | 3 | 7 | 22 |
| 1 kausi | yhteensä | AlpsHL | 29 | 26 | 20 | 46 | 16 | – | – | – | – | – |

Lähteet
-------

* Tomi Wilenius The Internet Hockey Databasessa (englanniksi)
* Tomi Wilenius Eurohockey-sivustolla (englanniksi)
* Tomi Wilenius *Elite Prospects*. Everysport Media Group AB.  (englanniksi)

### Viitteet

1. ↑  Herckman, Marko: Tomi Wilenius: Paikallispeli sytyttää aina *ilveshistoria.com*.  20.12.2013. Ilves-Hockey Oy. Viitattu 11.2.2021.
2. ↑  Tomi Wilenius (@twillle) • Instagram photos and videos
3. 1 2 3 4 5 6 7 8 9  Tomi Wilenius *Elite Prospects*. Everysport Media Group AB.  (englanniksi)
4. ↑  Elite Prospects - Ilves U16 *eliteprospects.com*. Everysport Media Group AB. Viitattu 11.2.2021. (englanniksi)
5. ↑  Elite Prospects - Ilves U18 *eliteprospects.com*. Everysport Media Group AB. Viitattu 11.2.2021. (englanniksi)
6. ↑  Elite Prospects - U18 SM-sarja Stats 2009-2010 *eliteprospects.com*. Everysport Media Group AB. Viitattu 11.2.2021. (englanniksi)
7. ↑  Ville Koistinen megasopimuksella Ilvekseen *Jatkoaika.com*.  23.5.2011. Jatkoaika r.y. Viitattu 8.6.2011.
8. ↑  Elite Prospects - Ilves U20 *eliteprospects.com*. Everysport Media Group AB. Viitattu 11.2.2021. (englanniksi)
9. ↑  Ennakkoraportti - Liiga *liiga.fi*.  5.1.2012. Jääkiekon SM-liiga Oy. Viitattu 2.7.2012.
10. ↑  Tilastot - Liiga *liiga.fi*.  5.1.2012. Jääkiekon SM-liiga Oy. Viitattu 2.7.2012.
11. ↑  Pirttijärvi, Tuomas: Ilves ei töpeksinyt *Jatkoaika.com*.  19.1.2012. Jatkoaika r.y. Viitattu 11.2.2021.
12. ↑  Mestiksen avauskierroksella iso kasa liigalainoja *Jatkoaika.com*.  12.9.2012. Jatkoaika r.y. Viitattu 15.7.2013.
13. ↑  Lehtinen, Lauri: Saukon ja ilveksen välinen kateuden kaivo *Jatkoaika.com*.  27.9.2012. Jatkoaika r.y. Viitattu 15.7.2013.
14. ↑  Elite Prospects - Ilves U20 *eliteprospects.com*. Everysport Media Group AB. Viitattu 11.2.2021. (englanniksi)
15. ↑  Tomi Wileniukselle sopimus *ilveshistoria.com*.  19.6.2013. Ilves-Hockey Oy. Viitattu 15.7.2013.
16. ↑  Ilveksen nuoria Itävaltaan *Jatkoaika.com*.  16.9.2013. Jatkoaika r.y. Viitattu 16.9.2013.
17. ↑  Elite Prospects - U20 SM-liiga Stats 2013-2014 *eliteprospects.com*. Everysport Media Group AB. Viitattu 11.2.2021. (englanniksi)
18. ↑  Tomi Wilenius palaa Keski-Eurooppaan *Jatkoaika.com*.  31.1.2014. Jatkoaika r.y. Viitattu 10.10.2013.
19. ↑  Jake Marto komplettiert 99ers-Abwehr *erstebankliga.at*.  28.7.2014. Erste Bank Eishockey Liga.  Arkistoitu 12.8.2014. Viitattu 10.10.2013. (saksaksi)
20. ↑  Wilenius Hokkiin loppukaudeksi, Siikaluoma lainalle *Jatkoaika.com*.  7.10.2014. Jatkoaika r.y. Viitattu 10.10.2013.
21. ↑  SaPKon hyökkäykseen liigakokemusta *Jatkoaika.com*.  26.5.2015. Jatkoaika r.y. Viitattu 28.5.2015.
22. ↑  Elite Prospects - SaPKo *eliteprospects.com*. Everysport Media Group AB. Viitattu 11.2.2021. (englanniksi)
23. ↑  Elite Prospects - Mestis Stats 2015-2016 *eliteprospects.com*. Everysport Media Group AB. Viitattu 11.2.2021. (englanniksi)
24. ↑  TUTOn tulevan kauden runko julki - Wilenius siirtyy Turkuun *Jatkoaika.com*.  21.5.2016. Jatkoaika r.y. Viitattu 21.5.2016.
25. ↑  Lisää pelaajasopimuksia - mukana huippuvahvistus Mestiksestä *pyryhockey.com*.  28.6.2018. Nokian Pyry Hockey Oy. Viitattu 30.6.2018.
26. ↑  Elite Prospects - Suomi-sarja Stats 2018-2019 *eliteprospects.com*. Everysport Media Group AB. Viitattu 11.2.2021. (englanniksi)
27. ↑  Tomi Wilenius wird ein Eisbär! *ek-zellereisbaeren.at*.  10.6.2019. Eishockeyklub die Zeller Eisbären. Viitattu 11.2.2021. (saksaksi)[vanhentunut linkki]
28. ↑  Elite Prospects - AlpsHL Stats 2019-2020 *eliteprospects.com*. Everysport Media Group AB. Viitattu 11.2.2021. (englanniksi)
29. ↑  Elite Prospects - EK Zell am See *eliteprospects.com*. Everysport Media Group AB. Viitattu 11.2.2021. (englanniksi)
30. ↑  Scorpions verpflichten Tomi Wilenius # 63 *hannoverscorpions.com*.  2.7.2020. Hannover Scorpions Eishockey GmbH. Viitattu 11.2.2021. (saksaksi)
31. ↑  Elite Prospects - Germany3 Stats 2020-2021 *eliteprospects.com*. Everysport Media Group AB. Viitattu 18.6.2021. (englanniksi)
32. ↑  Tomi Wilenius wechselt an den Herner Gysenberg! *herner-ev.com*.  16.6.2021. Gysenberghallen GmbH.  Arkistoitu 24.6.2021. Viitattu 18.6.2021. (saksaksi)
33. ↑  210 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 11.2.2021. (slovakiksi)